open-index/open-wikipedia-markdown huggingface dataset:
Ipecac Recordings

**Ipecac Recordings** er et uavhengig plateselskap basert i California. Det ble grunnlagt 1. april 1999 av Greg Werckman og Mike Patton i Alameda, California. Selskapet er oppkalt etter giftplanten brekkrot (Psychotria ipecacuanha) som benyttes som brekkmiddel. Selskapets slagord er «Ipecac Recordings – Making People Sick Since 1999.»

Selskapet ble opprinnelig opprettet for utelukkende å gi ut Fantômas' første album. I dag distribuerer de artister som, blant andre, The Melvins, Isis, Kaada, Farmers Market, og Pattons mange prosjekter som for eksempel Kaada/Patton.

## Artister som har utgitt album hos Ipecac Recordings

* Beak
* Bohren & Der Club of Gore
* Circus Devils
* Crystal Fairy
* Imani Coppola
* The Curse of the Golden Vampire
* Dälek
* Daughters
* The Desert Sessions
* DJ Eddie Def
* Dub Trio
* East West Blast Test
* End
* eX-Girl
* Faith No More
* Fantômas
* Fantômas Melvins Big Band
* Farmers Market
* Flat Earth Society
* Gangpol & Mit
* *[[General Patton vs. The X-Ecutioners]]*
* Ghostigital
* The Golding Institute
* Goon Moon
* Guapo
* Neil Hamburger
* Hella
* Zach Hill
* Isis
* Eyvind Kang
* kid606
* Kaada
* Kaada/Patton
* The Kids of Widney High
* Le Butcherettes
* The Locust
* The Lucky Stars
* MadLove
* Maldoror
* Mark Lanegan & Duke Garwood
* Melvins
* Melvins / Lustmord
* Messer Chups
* Moistboyz
* Mondo Generator
* Ennio Morricone
* Mouse On Mars
* Mugison
* Mutation
* Northern State
* Orthrelm
* Palms
* Peeping Tom
* Phantomsmasher
* Pink Anvil
* Planet B
* Queens of the Stone Age
* Qui
* Brian Reitzell
* Omar Rodríguez-López
* Ruins
* Sax Ruins
* Sensational
* Skeleton Key
* Steroid Maximus
* Retox
* Rob Swift
* Tanya Tagaq
* The Tango Saloon
* Tipsy
* Tomahawk
* Trevor Dunn's Trio Convulsant
* Unsane
* Venomous Concept
* Vincent & Mr. Green
* Otto Von Schirach
* The Young Gods
* Yoshimi and Yuka
* Zu

## Fotnoter
*  Samarbeidsalbum av Mike Patton og The X-Ecutioners.
*  Kun distribusjon.
*  Kun vinyl-distribusjon.

## Referanser


## Eksterne lenker
* 
*
Peeping Tom

**Peeping Tom** er et hiphop/trip hop/eksperimentell rock-samarbeidsband ledet av Mike Patton. Bandet har så langt gitt ut et selvtitulert studioalbum og to singler.

## Artister som deltar på ''Peeping Tom''-albumet
* Odd Nosdam
* Rahzel
* Dan the Automator
* Amon Tobin
* Kool Keith
* Jel
* Massive Attack
* Bebel Gilberto
* Kid Koala
* Doseone
* Norah Jones
* Dub Trio
* Dale Crover

## Artister som har opptrådt sammen med Peeping Tom
* Rahzel
* Dan The Automator
* Rob Swift
* Dub Trio
* Imani Coppola
* Z-Trip
* Butterscotch
* DJ Quest

## Diskografi
* *[[Peeping Tom (album)|Peeping Tom]]* (2006) – album
* «Mojo» (2006) – single
* «We're Not Alone» (2007) – single

## Eksterne lenker
* Peeping Tom hos Ipecac
*
Jordskjelvet i Haicheng 1975

**Jordskjelvet i Haicheng i 1975** var, dersom rapportene fra Folkerepublikken Kina den gang var til å stole på, den første gang at seismologer hadde klart ikke bare å forutsi et større jordskjelv, men også bevirket at en stor befolkning ble stort sett fullstendig evakuert i tide. 

Den 4. februar 1975 ble byfylket Haicheng i provinsen Liaoning i det nordlige Kina rammet av et jordskjelv på 7,0 (eller 7,3 på Richters skala, som da var i bruk). Byen hadde da rundt én million innbyggere. Imidlertid hadde seismologer sendt ut advarsler om jordskjelvsfaren en dag i forveien, og det ble beordret evakuering av byen. At dyr oppførte seg uvanlig, bidrog til at ordren ble fulgt i meget stor grad, slik at evakueringen var fullført 5 1/2 time før jordskjelvet fant sted. 

Jordskjelvet rammet kl. 19.36 lokal tid. Det var mer enn 2&nbsp;000 dødsofre, og det var mange skadede. Det ble meldt om store skader i  Yingkou-Haicheng-området. 

Mindre skader ble meldt i Seoul i Sør-Korea. Jordskjelvet ble følt i Primorskij kraj i Sovjetunionen og på øya Kyushu i Japan.
Comedievognen

**Comedievognen** er et dansk barne- og ungdomsteater. Det ble etablert i 1968 av Benny E. Andersen og Kirsten Ewaldsen og var Danmarks første oppsøkende teater rettet mot barn og ungdom.

Comedievognen turnerer over hele Danmark og har base i København.

## Referanser

 


## Eksterne lenker
*
Dagmarteatret

**Dagmarteatret** var et teater i København. Teatret ble oppført på hjørnet av Jernbanegade og den nåværende H.C. Andersens Boulevard i begynnelsen av 1880-tallet.

Byggmesteren het Hans Hansen, også kjent som Hellig-Hansen, som også sto bak blant annet Cirkusbygningen. Det sto ferdig i 1883. Dagmarteateret er dessuten det sentrale møtepunktet i Herman Bangs roman *Stuk*, under navnet Victoriateatret.

Dagmars lystspill spente vidt fra de letteste lystspill og operetter til drama og nasjonale skuespill som *[[Landsoldaten (skuespill)|Landsoldaten]]*. Da Dagmarteatret ble nedlagt ble det i første omgang ombygget til kino, se Dagmar Teatret (kino).

Bygningen som huset Dagmarteatret ble revet i 1937 til fordel for Dagmarhus.

Dagmarteatret var oppkalt etter keiserinne Dagmar.

## Teatersjefer
* 1883-1884: M.W. Brun
* 1884-1887: Theodor Andersen
* 1887-1889: F.A. Cetti
* 1889-1897: C. Riis-Knudsen
* 1897-1909: Martinius Nielsen
* 1909-1910: Walter Christmas
* 1910-1912: August Liebman
* 1911-1914: Adam Poulsen
* 1912-1914: Johannes Nielsen
* 1914-1919: Holger Hofman
* 1919-1923: Thorkild Roose
* 1923-1928: Holger Hofman (igjen)
* 1929-1937: Otto Jacobsen

## Eksterne lenker
* Beskrivelse hos Teatermuseet
HMS «Indefatigable» (1909)

**HMS «Indefatigable»** var en britisk slagkrysser av Indefatigable-klassen.

Indefatigable-klassen var langt på vei en gjentagelse av den tidligere Invincible-klassen. Den største forskjellen var at «Indefatigable»-klassen var lengre slik at «P»- og «Q»-tårnene  begge kunne brukes i en bredside til begge sider. Egenskapene til HMS «Indefatigable» i form av bestykning og pansring ble av samtidige kilder overdrevet, selv Jane's overdrev sterkt tykkelsen på panseret.

## Beskrivelse
Hovedbestykningen bestod av åtte 45-kaliber Mk X 12" kanoner plassert parvis i fire tårn. I motsetning til samtidige kilder var dette akkurat samme type hovedbestyking som på HMS «Invincible», skjønt med den forskjellen at tårnene var plassert slik at alle åtte kanonene kunne brukes i en bredside. Som sekundærbestykning hadde HMS «Indefatigable» 16 50-kaliber Mk VII 4" kanoner. I tillegg hadde hun fire 3 punds kanoner og tre torpedorør, en akter og to i baugen. I 1915 fikk hun også en 3" luftvernkanon og det aktre torpedorøret ble fjernet.

## Operativ historie
HMS «Indefatigable» ble operativ med 1. krysserskvadron i februar 1911. Etter at den første verdenskrig brøt ut tok hun blant annet del i jakten på slagkrysseren SMS «Goeben» og krysseren SMS «Breslau» i august 1914.

HMS «Indefatigable» ble senket i åpningsfasen av Jyllandsslaget 31. mai 1916 av den tyske slagkrysseren SMS «Von der Tann». To treff fra den tyske slagkrysseren forårsaket en eksplosjon i magasinet til «X»-tårnet, og i det hun begynte å synke ble hun truffet av ytterligere en salve som forårsaket en enda kraftigere eksplosjon som ødela henne fullstendig.

## Kilder

* 

## Eksterne lenker
*
Infineon Technologies

**Infineon Technologies AG** er et tysk IT-selskap som produserer halvlederkomponenter, programvare og systemer  for energieffektivisering, fast og mobil telekommunikasjon, samt løsninger for sikkerhetsindustrien. Det ble dannet i april 1999 da halvlederproduksjonen i Siemens AG ble spunnet ut og organisert i et eget selskap. Infineon var representert i Norge gjennom eierskapet av Sensonor fra 2003 til 2009.

Hovedproduktet er integrerte kretser for minnekomponenter, andre elektroniske komponenter, og styringssystemer. Selskapet produserer også mikroprosessorer og smartkortteknologi.

Selskapet har hovedkvarter i forstaden Neubiberg utenfor München, og hadde 46&nbsp;700 ansatte (per 2020) &ndash; hvorav rundt 6&nbsp;000 innen forskning og utvikling.

1. mai 2006 ble minnebrikke-produksjonen skilt ut i et eget selskap &ndash; Qimonda AG &ndash; som har 13&nbsp;500 ansatte internasjonalt.

## Referanser


## Eksterne lenker
*
Hua (Weinan)

**Hua** (kinesisk: 华县; pinyin: *Huà Xiàn*) er et fylke i byprefekturet Weinan i den kinesiske provinsen Shaanxi. I 1999 hadde det 342.141 innbyggere.

## Jordskjelv
I 1556 fant verdens mest dødbringende jordskjelv sted her; episenteret var ved Hua-fjellet i Hua fylke. Skjelvet kostet omkring 830&nbsp;000 mennesker livet. Mer enn 97 fylker var berørt, i ti av Kinas provinser: Shaanxi, Shanxi, Henan, Gansu, Hebei, Shandong, Hubei, Hunan, Jiangsu og Anhui.  

I en av kinesiske annaler finner man følgende beskrivelse:

:*Om vinteren i 1556 fant det sted en jordskjelvskatastrofe i provinsene Shaanxi og Shanxi. I vårt fylke Hua var det flere ting som gikk ille. Fjell og elver byttet plass, og veier ble ødelagte. Noen steder løftet bakken seg plutselig og dannet nye høyder, eller den sank brått og ble til nye daler. I andre områder brøt det plutselig ut en ny bekk, eller bakken ble brutt opp og nye dammer kom frem. Hytter, embedshus, templer og bymurer raste plutselig sammen.*

Jordskjelvet fant sted under Jiajing-keiserens regjeringstid under Ming-dynastiet. Derfor er jordskjelvet i kinesiske historiske dokumenter gjerne blitt omtalt som Jiajing-jordskjelvet (嘉靖大地震, *Jiājìng dà dìzhèn*).

## Kulturminner
De neolittiske fortidsminnene Yuanjunmiao og Quanhucun (*Yuanjunmiao – Quanhucun yizhi*, 元君庙—泉护村遗址) og minnesmerkene etter Weihua-opprøret (*Weihua qiyi jiuzhi* 渭华起义旧址) fra 1928 har siden henholdsvis 2001 og 2006 stått på Folkerepublikken Kinas liste over verneverdige fortidsminner.

## Administrative enheter
Hua består av ti storkommuner og fire kommuner:

*Storkommunen Huazhou 华州镇
*Storkommunen Jindui 金堆镇
*Storkommunen Xinglin 杏林镇
*Storkommunen Guapo 瓜坡镇
*Storkommunen Chishui 赤水镇
*Storkommunen Lianhuasi 莲花寺镇
*Storkommunen Liuzhi 柳枝镇
*Storkommunen Gaotang 高塘镇
*Storkommunen Xiamiao 下庙镇
*Storkommunen Daming 大明镇

*Kommunen Dongyang 东阳乡
*Kommunen Bijia 毕家乡
*Kommunen Jinhui 金惠乡
*Kommunen Xinzhuang 辛庄乡

## Samferdsel
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.

## Referanser


## Eksterne lenker
* 
* Weihua qiyi
* Weihua uprising
* Ruins of Hua County Earthquake (1556)
Castleton State College

**  Castleton State College** er et delstatseid *liberal arts*-universitet i Castleton i delstaten Vermont, USA. Det ble opprettet i 1787 som en *grammer school* for delstaten. I 1867 ble den lærerskole (*State Normal School *), og var en tid privat i 30 år fram til 1912. Etterkrigstiden medførte sterk studentvekst, inspirert av Vermont-filosofen John Dewey. Navnet ble 1947 endret til *Castleton Teachers College*.

Ved universitetet var det 2&nbsp;130 studenter og 202 vitenskapelig ansatte i 2006, og samme året var skolepengene US$ 7&nbsp;244 for studenter folkeregistrert i Vermont. Studiene gis opp til mastergradsnivå.

## Eksterne lenker
*
Calvin Harrison

**Calvin Harrison** (født 20. januar 1974) er en amerikansk friidrettsutøver. 

Han vant gullmedalje på 4 x 400 meter stafett under OL 2000. Han er tvillingbroren til Alvin Harrison. Under OL i 2000 ble Alvin Harrison og Calvin Harrison historiske som de første tvillingene til å konkurrere og vinne gullmedaljer på det samme stafettlaget siden opprettelsen av de moderne olympiske leker. I 2008 ble imidlertid USA fratatt OL-medaljene sine fra OL 2000, etter at Antonio Pettigrew innrømmet bruk av doping.

Calvin Harrison har tidligere vært utestengt i to år for brudd på dopingbestemmelsene, og gikk derfor glipp av sommer-OL 2004.

USAs stafettlag på 4 x 400 meter (Calvin Harrison, Tyree Washington, Derrick Brew og Jerome Young) vant også gull ved ved VM i friidrett 2003, men ble fratatt denne medaljen da Jerome Young og Calvin Harrison ble tatt for doping i 2004.

## Referanser


## Eksterne lenker
*
Tradisjonell kinesisk

**Tradisjonell kinesisk** (tradisjonell kinesisk: 繁體字 eller 正體字; forenklet kinesisk: 繁体字; pīnyīn: fántǐzì) er den ene av de to standardtegnsettene til å skrive kinesisk med. Det andre tegnsettet er forenklet kinesisk. Forenklet kinesisk ble innført i Kina i 1950-årene, men tradisjonell kinesisk brukes stadig i blant annet Republikken Kina (Taiwan), Hongkong og Macao.

## Eksterne lenker
* 
*  Evolution of Chinese Characters
*  Chinese Characters and Cultures
*  Traditional Chinese Flashcards
Ingalls Shipbuilding

**Ingalls Shipbuilding** er et amerikansk verft som ligger i byen Pascagoula i Mississippi. Verftet ble startet i 1938 og i 2001 ble det en del av Northrop Grumman Ship Systems sammen med Avondale Shipyard. I 2008 ble Northrop Grumman Ship Systems slått sammen med Northrop Grumman Newport News til Northrop Grumman Shipbuilding.

## Historie

Verftet ble grunnlagt av Robert Ingalls i 1938.
I begynnelsen bygde verftet handelsskip, men i 1950 begynte de å lever anbud på forsvarskontrakter. I 1957 fikk de kontrakt på bygging av 12 atomdrevne angrepsubåter. I 1968 ble verftet kjøpt av Litton Industries. I april 2001 ble Litton Industries kjøpt av Northrop Grumman. Etter 2011 er verftet kjent under navnet Huntington Ingalls Industries.

## Referanser


## Eksterne lenker
*
Fylkesvei 5745

**Fylkesvei 5745** går mellom Skipenes og Nor i Stad kommune.

Frem til 2019 hadde veien betegnelsen fylkesvei 663 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Alvin Harrison

**Alvin Harrison** (født 20. januar 1974) er en amerikansk tidligere friidrettsutøver. Han vant gullmedalje på 4 x 400 meter stafett både under OL 1996 og OL 2000 og sølvmedalje på 400 meter under OL 2000. Han  er tvillingbroren til Calvin Harrison. Under OL i 2000 ble Alvin Harrison og Calvin Harrison historiske som de første tvillingene til å konkurrere og vinne gullmedaljer på det samme stafettlaget siden opprettelsen av de moderne olympiske leker. Alvis Harrison er utestengt på livstid etter bruk av dopingmidler.

## Personlige rekorder

## Karriere

## Referanser


## Eksterne lenker
*
Jordskjelvet i Haiyuan 1920

**Jordskjelvet i Haiyuan** var et kraftig og meget dødbringende jordskjelv som fant sted i Kina den 16. desember 1920. Det hadde en momentmagnitude på 7,8 (eller en styrke på XII – maksimalstyrken på Mercallis skala som den gang var i bruk). Hovedskjelvet var kl 12.05 UTC, det vil si ut på kvelden lokal tid.

Haiyuan er et fylke i den nåværende autonome region Ningxia Hui nord i Kina.  

Rundt 200&nbsp;000 ble drept av skjelvet, hvorav over 73&nbsp;000 i selve Haiyuan fylke. Et jordras begravde landsbyen Sujiahe i fylket Xiji. Mer enn  30&nbsp;000 mennesker omkom i prefekturet Guyuan. Nesten alle hus i byene Longde og Huining raste sammen. 

Skade av styrke VI til X (Mercalli) fant sted i syv provinser og regioner (etter dagens administrative geografi), og rammet blant annet de større byer Lanzhou, Taiyuan, Xi'an, Xining og Yinchuan. Det ble følt fra Gulehavet til provinsen Qinghai, og fra Indre Mongolia til Sichuan. 

Langs en strekning på om lag 200 km åpnet det seg kløfter og sprekker fra Lijunbu via Ganyanchi til Jingtai. Mange jordras og sprekkdannelser fant sted i hele episenter-området i Haijuan. Noen elver ble oppdemmet, andre endret løp. 

Seiches fra dette jordskjelvet ble observert i to innsjøer og tre fjorder vest i Norge. 

Selv om vestlige kilder gjerne kaller jordskjelvet for *Jordskjelvet i Kansu* (det vil si *Jordskjelvet i Gansu* etter gjeldende transskripsjon), var episenteret og høyeste intensitet helt klart innen Ningxia.
Fylkesvei 663 (andre betydninger)

I Norge finnes **fylkesvei 663** i de følgende fylkene:

*Fylkesvei 663 (Hedmark)
*Møre og Romsdal (primær fylkesvei)
*Fylkesvei 663 (Sogn og Fjordane)
*Fylkesvei 663 (Vest-Agder)
*Fylkesvei 663 (Østfold)
Eventyrteatret

**Eventyrteatret** er et profesjonelt barne- og ungdomsteater i København.

En gang om året blir det holdt opptaksprøve hvor unge fra hele landet konkurrerer om 50 plasser i deres dramaskole. Etter undervisningen på dramaskolen blir det holdt en stor opptaksprøve hvor barna konkurrerer om å være med i høstens teaterstykker.

## Eksterne lenker
* eventyrteatret.dk
Northrop Grumman Ship Systems

**Northrop Grumman Ship Systems** (NGSS) var en divisjon av Northrop Grumman ansvarlig for byggingen av små og mellomstore skip. Det bestod av skipsverftene Ingalls Shipbuilding og Avondale Shipyard. I januar 2008 ble Northrop Grumman Ship Systems samlet sammen med Northrop Grumman Newport News som Northrop Grumman Shipbuilding.
Skåpafors

**Skåpafors** er et tettsted i Bengtsfors kommune i Västra Götalands län i landskapet Dalsland i Sverige. Det ligger ca. fem kilometer øst for Bengtsfors. I 2010 hadde tettstedet 313 innbyggere.

## Referanser
Fredericia Teater

**Fredericia Teater** var et teater i Prinsessegade i Fredericia i det østlige Jylland. Det eksisterte fra 2003 til det gikk konkurs i 2020.

## Referanser

 

 


## Eksterne lenker
* Hjemmesiden for teateret
Fylkesvei 5682

**Fylkesvei 5682** går mellom Sunde og Masdal i Sunnfjord kommune. Veien er 7,0&nbsp;km lang.

Frem til 2019 hadde veien betegnelsen fylkesvei 482 (Sogn og Fjordane).

## Kommuner og knutepunkter

*Endepunkt Masdal

## Referanser




## Eksterne lenker
* Vegvesenets vegkart 
*
Fylkesvei 5736

**Fylkesvei 5736** går mellom Hetle bru og Øvreset i Breim i Gloppen kommune.

Frem til 2019 hadde veien betegnelsen fylkesvei 692 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 5 (Sogn og Fjordane)

**Fylkesvei 5 (Fv5) i [[Sogn og Fjordane]]** gikk mellom fylkesgrensen Hordaland/Sogn og Fjordane ved Geirevatnet og Kringla i Gulen kommune. Veien var 1,5&nbsp;km lang. Veien var en del av europavei 39 fram til Jernfjelltunnelen ble åpnet i 1989.

2019 ble veien del af fylkesvei 571.

## Kommuner og knutepunkter

*Endepunkt fylkesgrensen ved Geirevatnet →  (Hordaland) til  Mollandseid i Masfjorden (17,9&nbsp;km)
* Kringla

## Referanser


## Eksterne lenker
* Vegvesenets vegkart
Derartu Tulu

**Derartu Tulu** (amharisk: ደራርቱ ቱሉ, født 1972 i Bekoji, Oromiya) er en etiopisk langdistanseløper.

Hun vakte første gang oppmerksomhet da hun i 1991 tok VM-sølv i terrengløp. Under VM i friidrett 1991 ble hun nummer åtte på 10&nbsp;000 m. På den samme distansen vant hun gull under OL 1992 i Barcelona, samt sølv under VM 1995 i Göteborg. I 1995 vant hun også sin første VM-tittel av tre i terrengløp; de øvrige vant hun i 1997 og 2000.

I 1997 deltok hun i Boston Marathon og ble nummer 5. Under OL 2000 i Sydney vant hun igjen gull på 10&nbsp;000 meter, og satte ny personlig rekord med tiden 30.17,49. 

Under VM 2001 i Edmonton i Canada ble hun verdensmester på 10&nbsp;000 meter. Den samme sesongen gikk hun til topps i London Marathon og vant også Tokyo Marathon.

Under OL 2004 i Athen tok hun bronse på 10&nbsp;000 meter, slått av kinesiske Xing Huina og sin kusine, Ejegayehu Dibaba. 

## Referanser


## Eksterne lenker
* 
* Utøverportrett på marathoninfo.free.fr
Rafsbotn

**Rafsbotn** (; kvensk: *Rässivuono*) er et tettsted og en grunnkrets i Alta kommune i Finnmark. Det ligger ved E6 omtrent tolv kilometer nord for Alta sentrum. Tettstedet har  innbyggere per 1. januar . Grunnkretsen har 515 innbyggere.
Blant institusjonene finnes en barnehage og kombinert barne- og ungdomsskole der. Rafsbotn IL er det lokale idrettslaget og de har en fotballbane og en slalåmbakke. Rafsbotn kapell ligger her.

Også vågen utenfor blir kalt Rafsbotn.

## Referanser


## Kilder
*
Yad Vashem

**Yad Vashem** (hebraisk  også stavet **Yad VaShem**) er Israels offisielle minnesmerke for de jøder som ble drept under holocaust. Det ble etablert i 1953 gjennom «Minnesmerkeloven» vedtatt av Knesset. Navnet stammer fra et bibelsk vers: «Dem vil jeg i mitt hus og innenfor mine murer, gi «et minne og et navn» (*Yad Vashem*) som er bedre enn sønner og døtre. Et evig navn vil jeg gi dem, som ikke skal slettes ut.» (Jesaja, 56. kapittel, 5. vers.)

Yad Vashem ligger ved foten av Herzl-fjellet i Jerusalem. Det er et stort kompleks som innehoder et historisk museum, minneutstillinger, kunstgallerier, arkiver, utendørs minnesteder som De tilintetgjorte Samfunns Dal, en synagoge og et utdannelsessenter. Ikke-jøder som reddet jøder under holocaust, ofte med stor fare for sitt eget liv, er hedret ved Yad Vashem som «Rettferdig blant nasjonene».

## Oppbygging

Det nye holocaust-historiemuseet ble bygget som en prisme-lignende triangulær struktur. Det er 180 meter langt, med tykke vegger av forsterket betong på et område på over 4&nbsp;000 kvadratmeter.
Det inneholder 10 utstillingshaller, hver tilegnet et bestemt kapittel av holocausts historie. Ulik utstillingen i det gamle museet, som primært var satt sammen av fotografier, er den nye utstillingen en multimedia-presentasjon som består av personlige gjenstander donert til Yad Vashem av holocaust-overlevende, etterlattes familie og holocaust-museer og -minnesteder over hele verden. 

Museet er bygget opp slik at den besøkende starter sin ferd under bakken og sakte går oppover. Utgangen fra hoveddelen av museet er på en balkong hvorfra man får en imponerende utsikt over Jerusalem-dalen, noe som innebærer at den besøkende går fra en mørk korridor og rett ut i direkte sollys. (Dette avhenger selvsagt av vær og tidspunkt). Dette er bygget med en bevisst intensjon om å representere det jødiske folks kamp gjennom de mørke dagene under holocaust, frem til lyset i Israel og jødenes fremtid, og for å understreke landets naturlige skjønnhet.

## Galleri

Fil:Yad Vashem view of Jerusalem valley by David Shankbone.jpg|Utsikt over Jerusalem-dalen fra Yad Vashem 
Fil:Yad Vashem interior by David Shankbone.jpg|Innsiden av bygget; denne hallen inne i triangelet forbinder rommene med museumsutstillingene 
Fil:Yad Vashem entrance.jpg|Museets inngang


## Se også
* Righteous Among the Nations

## Referanser


## Eksterne lenker
* 
*  Interaktiv tur på Yad Vashem, det nye holocaustmuseet , Haaretz
HMS «Temeraire» (1907)

**HMS «Temeraire»** var et britisk slagskip av Bellerophon-klassen.

HMS «Temeraire» hadde en hovedbestykning bestående av ti 12" kanoner plassert parvis i fem tårn, og en sekundærbestykning bestående av 16 4" kanoner. I tillegg hadde hun tre torpedorør, to i baugen og en akter. Aktre torpedorør ble fjernet i 1917. I 1918 hadde hun fått plattformer for å operere fly fra på «A»-tårnet og «Y»-tårnet, disse ble brukt for et Sopwith Pup jagerfly og et Sopwith 1½ Strutter rekognoseringsfly.

HMS «Temeraire» ble operativ i mai 1909 med 1. divisjon i hjemmeflåten. Etter utbruddet av den første verdenskrig ble hun en del av 4. slagskipskvadron. Hun deltok i Jyllandsslaget i 1916. Etter krigen ble hun i 1919 treningsskip for kadetter. Hun ble solgt for opphugging 7. desember 1921.
 
## Kilder
*
Frederikshavn Amatørscene

**Frederikshavn Amatørscene** eller **FASC** er en lilten amatørteaterforening i Frederikshavn med ca. 75 medlemmer. Det holder til i Rimmensgade 33 i Frederikshavn. 

## Se også
*Teater
*Amatørteater

## Eksterne lenker
* Frederikshavn Amatørscenes hjemmeside
Ulrikke Eikeri

**Ulrikke Pia Eikeri** (født 1992) er en norsk tennisspiller som representerer Nordstrand TK. Pr. 2009 hadde hun en 16.-plass på verdensrankingen for juniorer og kvalifiserte henne for French Open, Wimbledon og US Open for juniorer.

Pr. 25. oktober 2021 er Eikeri nr. 61 på WTA-rankingen i doubles og nr. 300 i singles. Hennes hittil høyeste ranking er 61 i doubles (25. oktober) 2021 og nr. 206 i singles (16. april 2018).

I juli 2021 spilte hun sin første WTA finale i doubles og senere samme år i hennes andre finale ble det den første tittelen i doubles på WTA-touren når hun vant Tenerife Ladies Open 2021 sammen med Ellen Perez.

I French Open 2022 tok Eikeri seg til finalen i mixed doubles sammen med sin belgiske partner Joran Vliegen. Der ble det tap mot Ena Shibahara og Wesley Koolhof. Dette var første gang i Open-æraen at en nordmann spilte en grand slam finale og andre gang gjennom alle tider etter Molla Mallory. Senere i samme turnering tok også Casper Ruud seg til grand slam finale i singles.

## Statistisk oversikt
### Grand slam finaler
#### Mixed doubles: 1 (finaletap)

### WTA-finaler
#### Doubles: 2 (1 tittel, 1 finaletap)

## Ranking (juniorer)
* 1. januar 2009: 166
* 1. februar 2009: 80
* 1. mars 2009: 19
* 25. mai 2009: 16

## Meritter

**2006** og **2006**
* 4 NM-titler junior

**2007**
* NM-gull i singel Norwegian Open (senior)
* NM-gull i mixed double utendørs (senior)
* NM-gull i singel og double utendørs (U16)
* Seier ITF-turnering (Grade 5) Ranka Junior Open i Finland

**2008**
* Vunnet 6 av 6 kamper i Fed Cup
* Seier i ITF-turnering (Grade 4) Internacional Junior de Leiria  i Leiria, Portugal
* Seier i ITF-turnering $10,000 Stockholm  i Stockholm, Sverige i double (senior)
* NM-gull i double Norwegian Open (senior)
* NM-gull i double utendørs (senior)
* Finale i Future-turnering på Gausdal (senior)

**2009**
* Semifinale i ITF-turnering (Grade 1) "Citta' Di Santa Croce" i Santa Croce, Italia
* Seier i ITF-turnering (Grade 2) Inka Bowl  i Lima, Peru
* Seier i ITF-turnering (Grade 2) Copa Graiman  i Cuenca, Ecuador
* Semifinale i ITF-turnering (Grade 1) Barranquilla ITF  i Barranquilla, Colombia
* Semifinale i ITF-turnering (Grade 1) Coffee Bowl (Copa del Cafe) i San Jose, Costa Rica

## Referanser

## Eksterne lenker
*
Jobbrotasjon

**Jobbrotasjon** er et tiltak som innebærer at man roterer mellom flere jobber med cirka samme krav. Det brukes på mange arbeidsplasser der mange av de ansatte har mye ensidig arbeid. Jobbrotasjon går ut på at de ansatte bytter på arbeidsoppgavene sine slik at de slipper å jobbe med samme oppgave over lengre tid. Det skal sørge for at de ansatte trives bedre.

## Referanser
FrederiksborgCentret

**FrederiksborgCentret** er et sports-, messe- og konferansesenter som ligger i Hillerød, nord for København. Det benyttes dessuten til teaterforestillinger og konserter.

## Eksterne lenker
* Frederiksborgcentrets.dk
Nepals politiske system

**Nepals politiske system** har siden 28. mai 2008 vært basert på en republikansk styreform. Fram til dette tidspunktet var landet et konstitusjonelt monarki. 

I dag er Statsministeren fremdeles statsoverhode og regjeringssjef. Nepal har  flerpartisystem. Utøvende makt utøves av regjeringen. Lovgivende makt is vested in både regjeringen og Nepals Representantenes hus.

23. desember 2007 ble det gjort avtale om å oppløse monarkiet og landet gå over til å bli republikk. En republikk kan etableres i 2008 forutsatt simpelt flertall i den lovgivende forsamling.

## Politiske partier

Siden slutten på 1940-tallet har makten i Nepalsk politikk ligget hos tre separate politiske strømninger; Nepals Kongressparti, kommunister og rojalister. For tiden er Nepals kommunistiske parti (maoistisk) størst med 30% av stemmene ved valget i 2008 og leder den sittende regjering.

## Medlemskap i internasjonale organisasjoner
AsDB, CCC, CP, ESCAP, FAO, FN, G-77, IBRD, ICAO, ICFTU, ICRM, IDA, IFAD, IFC, IFRCS, ILO, IMF, IMO, Intelsat, Interpol, IOC, IOM, ISO (korrespondent), ITU, MONUC, NAM, OPCW, SAARC, UNCTAD, UNESCO, UNIDO, UNIFIL, UNMIBH, UNMIK, UNMOP, UNMOT, UNTAET, UPU, WFTU, WHO, WIPO, WMO, WToO, WTrO (søker)

## Norges engasjement i Nepal
Norges var de første som tok kontakt med maoistene i 2006, og har vært sentral støttespiller for fredsprosessen. I februar 2008 var statsminister Jens Stoltenberg på statsbesøk i Nepal. Norge var i begynnelsen av mai 2008 det første landet i verden på politisk besøk i Nepal etter valget i april.

En bombe gikk av utenfor porten til den norske ambassaden i Katmandu den 16. mai 2008. Det ble funnet et brev som setter bomben i sammenheng med den aktive norske støtten til fredsforhandlingene i Nepal.

## Referanser


## Litteratur
* Jonathan Gregson.  2002.  *Massacre at the Palace: The Doomed Royal Dynasty of Nepal*.  New York: Hyperion.  ISBN 0-7868-6878-3. (USA-vennlig fremstilling).

## Eksterne lenker
* The Interim Constitution of Nepal, 2063 (2007)
* The Constitution of The Kingdom of Nepal, 2047 (1990) (terminated by the Interim Constitution)
USS «Virginia»

USS «Virginia» er navnet på flere skip i Den amerikanske marinen:

# USS «Virginia» (1776) – en fregatt bygget i 1776.
# USS «Virginia» – bygget i 1797
# USS «Virginia» – et linjeskip med kjølstrekking i 1818, men som aldri ble sjøsatt
# USS «Virginia» – et skip erobret fra Spanjolene som tjenestegjorde mellom 1863 og 1865
# USS «Virginia» (BB-13) – slagskip (1906–1920)
# USS «Virginia» (SP-274)
# USS «Virginia» (SP-746)
# USS «Virginia» (SP-1965)
# USS «Virginia» (CGN-38) – atomdrevet krysser (1976–1994)
# USS «Virginia» (SSN-774) – første ubåt i Virginia-klassen
Den sørasiatiske regionale samarbeidsorganisasjonen

**Den sørasiatiske regionale samarbeidsorganisasjonen** (engelsk: *South Asian Association for Regional Cooperation*, **SAARC**) ble stiftet i desember 1985 og har som målsetning å fremme det regionale samarbeidet i Sør-Asia, øke samhandel mellom medlemslandene og styrke den økonomiske utvikling generelt. Organisasjonen har hovedsete i Katmandu i Nepal.

Følgende stater er medlemmer:
*  Afghanistan
*  Bangladesh
*  Bhutan
*  India
*  Maldivene
*  Nepal
*  Pakistan
*  Sri Lanka

Observatører er Kina, EU, USA, Iran, Sør-Korea og Japan.

Generalsekretær siden 2008 er Sheel Kant Sharma.

## Eksterne lenker
*
Jerry Brown

**Edmund Gerald «Jerry» Brown jr.**  (født 1938) er en amerikansk politiker. Han var mellom januar 2011 og januar 2019  guvernør i California, et verv han også hadde i perioden 1975 til 1982.

Han var i perioden 1999 til 2007 borgermester i Oakland og 2007 til 2011 Californias *attorney general* (høyeste påtalemyndighet).

Han ønsket å bli Demokratenes presidentkandidat både i 1976, 1980 og i 1992. I 1976 fikk han 14% av stemmene, mens han i 1992 fikk 20%. I 1982 prøvde han å bli senator men tapte valget for republikaneren Pete Wilson.

Brown ville først bli katolsk prest, men han ombestemte seg og ble politiker i stedet. I 1960-årene var han med i en organisasjon som var imot krigen i Vietnam. I 1980-årene reiste han ofte til Japan for å studere buddhisme. På 1970-tallet hadde et forhold til sangeren Linda Ronstadt.

## Se også
* Liste over Amerikas forente staters guvernører

## Referanser


## Eksterne lenker
* 
*
Høydalen (Langøya)

**Høydalen** er ei grend i Øksnes kommune i Nordland. Stedet ligger ved fylkesvei 938 mot Nyksund, ca. 4 km fra kommunesentret Myre.

Gården har 49 innbyggere (2009) fordelt på spredt bebyggelse. Høydalen er et gammelt jordbruksområde med dyrkede jorder som nå leies ut til andre bønder i kommunen. Siste gårdsbruket i Høydalen ble nedlagt i 2005. Høydalen har gårdsnummer 66 i Øksnes.

## Historie
Høydalen ble mest sannsynlig ryddet så langt tilbake som før vikingtiden. Gården ligger lunt og solrikt til med grunnmark og fruktbar jord. Fjellene rundt gav også ett godt sommerbeite. Husdyrhold og fiskeri har alltid vært en del av hverdagen til innbyggerne.

Gården het opprinnelig «Gaukhøydalen», da det var en annen gård med samme navn på Skogsøya. Da denne gården ble tatt av ras rundt 1680, var Høydalen den eneste igjen med bosetning, og ble alene om navnet.

Høydalen ligger langs ei vid, vestvendt bukt som grenser til Kråknes i nord, Myre i sør og Sørvågen i øst.

Navnet Høydalen kommer av *[[høy]]* i betydningen «tørket gress» eller gressvokst, beite; stedet ligger ikke spesielt høyt på øya i noen forstand.

## Fiskeri
Høydalen ligger gunstig til med kort vei til de store fiskefeltene og inn til fjordene, men ei god havn har stedet aldri hatt. Mye drag i sjøen og åpent eksponert mot elementene fra vest har gjort strandlinjen vanskelig tilgjengelig, da alle støene til fiskebåtene lå vestvendt til mot storhavet. Alle båtene måtte derfor tas på land under storm og uvær. Høydalen har i alle år hatt dyktige fiskere som har vært sentrale i utviklingen da Myre ble den største fiskerihavnen i regionen. Stedet har også måtte tåle mange tragiske forlis.

## Kjente personer fra Høydalen
*Borgny Østensen – Kunstner

## Referanser


## Eksterne lenker
* Kuling.net: Høydalen
Grønnegårds Teatret

**Grønnegårds Teatret** er et utendørsteater i Bredgade 66 København, som ble grunnlagt i 1982.

Teatret ble etablert av en gruppe skuespillere, som var utdannet fra Skuespillerskolen ved Odense Teater: Christian Steffensen, Søren Sætter-Lassen og Lars Liebst. I elevtiden hadde de oppført Holberg-stykket *Henrik og Pernille*. De fikk lyst til å gjenta suksessen, som de gjorde i Designmuseum Danmarks hage, som teateret har navn etter. Lars Liebst var teaterets direktør fram til 1996, da han ble etterfulgt av Klaus Bondam. Siden 2003 har Steen Stig Lommer vært teatrets sjef.

Siden 2001 har Grønnegårds Teatret vært av de små storbyteatre i Københavns Kommune, men teatret støttes også av en rekke virksomheter og fond. Teateret er kjent for sine sommerforestillinger, som siden 1993 utelukkende besto av Holberg-oppsetninger. Siden har teatret oppført tolkninger av Shakespeare, Molière og Marivaux og nyere stykker, f.eks. Nikoline Werdelins *Natmandens datter* fra 2006, som ble teaterets største publikumssuksess til dags dato. Teateret oppførte 1987-1993 også produksjoner i Ridehuset på Christiansborg, blant annet. Svend Åge Madsens *Dødens Teater* (1987), og i 1994 og 1995 laget juleforestillinger av Charles Dickens i Tivolis Glassal. I 2007 satte teateret opp Holberg-klassikeren *[[Erasmus Montanus]]*.

Teateret drives som et fond. Styret består av Kjeld Hilligsø (formann), Jens Gehl (nestformann), Anne-Lise Basse, Tammi Øst og Jan Holm Møller.
Den lange halen

**Den lange halen** (engelsk: *long tail*) er et uttrykk først brukt av Chris Anderson i oktoberutgaven 2004 av teknologimagasinet Wired for å beskrive strategien til nye internettbaserte virksomheter som baserer seg på å selge små volumer til mange ulike kunder fra et stort vareutvalg over tid. Dette er altså motsatt av en vanlig forretningsmodell som går ut på å selge mange enheter i et lite vareutvalg på kort tid.

Nettbokhandelen Amazon er et godt eksempel på en slik forretningsmodell.

## Eksterne lenker
* Artikkel fra nettutgaven til avisen ''Aftenposten'' om den lange halen
* Bloggeren Carl Størmer om den lange halen
Andrew Mwenda

**Andrew Mwenda** er en journalist og politisk aktivist fra Uganda. 

Mwenda har vært politisk redaktør i avisen *The Monitor* i hjemlandet, og har hatt radioprogrammet Andrew Mwenda Live på radiostasjonen *KFM*. I 2007 startet han ukeavisen *The Independent*. Mwendas virke har skaffet ham problemer med myndighetene i landet, han ble blant annet arrestert i april 2008 for kritikk av Ugandas president Yoweri Museveni.

Mwenda har også markert seg som en kritiker av vestlig bistand til Afrika, og mener at denne har virket mot sin hensikt. Mwenda har i den forbindelse blant annet blitt invitert til å tale på landsmøtet til Fremskrittspartiet.

## Referanser


## Eksterne lenker
* «- Hvorfor betaler norske skattebetalere lønna til en diktator?» i ''Dagbladet''
Valgkomité

En **valgkomité** har som oppgave å plukke ut personer i en organisasjon til å sitte i organisasjonens verv og innstille dem på valg. Valget skjer gjennom votering under organisasjonens generalforsamling eller årsmøte, samtidig som en ny valgkomité blir nedsatt. Kriterier og prosedyrer for innstilling og valg er ofte nedfelt i organisasjonens vedtekter. Det er viktig at valgkomitéen er uavhengig av organisasjonens ledelse, men det er vanlig at maksimalt ett av medlemmene i valgkomitéen er avtroppende medlem av ledelsen.
Mesterlectien

**Mesterlectien** var det høyeste nivået man kunne nå i latinskolen. Dette nivået var det ikke alle som kom til, men de som klarte å komme hit (eller ville komme dit), kunne gå ut i prestetjeneste eller fortsette med teologistudiet.
SS «Kaiser Wilhelm der Grosse»

**SS «Kaiser Wilhelm der Grosse»** var et tysk passasjerskip og vinner av Atlanterhavets blå bånd i november 1897. Under den første verdenskrig ble hun brukt av den tyske marinen som hjelpekrysser.

SS «Kaiser Wilhelm der Grosse» ble sjøsatt 4. mai 1897 og ble satt i drift som flaggskip for Norddeutscher Lloyd 9. september samme år på den nord-atlantiske ruten.

Ved utbruddet av den første verdenskrig ble hun tatt i tjeneste av den tyske marinen og utstyrt som hjelpekrysser. Hun ble utstyrt med seks 10,5&nbsp;cm kanoner og to 37&nbsp;mm kanoner. Som hjelpekrysser hadde hun et mannskap på 584 mann.

Hun ble operativ 2. august 1914 og greide å kapre tre skip før hun ble angrepet og senket under slaget ved Río de Oro av den britiske krysseren HMS «Highflyer» utenfor Rio de Oro 26. august 1914.

## Referanser

*
Erklæringen om uavhengighet for koloniland og -folk

**Erklæringen om uavhengighet for koloniland og -folk** er en FN-resolusjon, vedtatt av FNs generalforsamling den 14. desember 1960. Den fastslår alle nasjoners rett til selvbestemmelse og anser kolonistyre som et brudd på menneskerettighetene.

Denne og andre antikolonialistiske FN-resolusjoner ble drevet frem av en allianse av afrikanske, asiatiske og kommunistiske stater. 89 stater stemte for resolusjonen, ingen stemte imot, og ni avholdt seg fra å stemme, de fleste av dem store kolonimakter: Australia, Belgia, Den dominikanske republikk, Frankrike, Portugal, Spania, Sør-Afrika, Storbritannia og USA.

Resolusjonen tilla FN en viktig rolle i å støtte avkoloniseringsprosessen.

## Fotnoter

## Referanser


## Se også
*FNs spesialkomité for avkolonisering
*FNs liste over ikke-selvstyrte områder
Votering

**Votering** er en formell avstemning i en ledelse eller besluttende forsamling. Voteringen kan være åpen eller hemmelig, ut i fra om sakens karakter er alminnelig eller kontroversiell. Åpen votering skjer oftest gjennom håndsopprekning, mens hemmelig votering skjer skriftlig ved utdeling av stemmesedler. I større forsamlinger trengs det et tellekorps som har ansvar for å registrere antall stemmer. Tellekorpset består ofte av to personer. Dersom saken er omstridt bør tellekorpset representere begge sider. Bare de personer til stede som er stemmeberettigede kan delta i voteringen. 

Før votering bør ordstyrer referere forslaget slik det er fremsatt. Ordstyreren må også orientere om framgangsmåten for votering slik at dette ikke kan misforstås. Dersom det skal voteres over ett eller to forslag under ett er framgangsmåten enkel. Om det er flere enn to forslag samtidig må voteringen skje over flere omganger. Forslagene må systematiseres i en av to kategorier etter deres karakter eller omfang. Voteringen begynner dermed over de mest ytterliggående forslagene. Om det mest ytterliggående forslaget vinner, faller de andre forslagene. Om det ytterliggående forslaget taper, går en videre og setter de mer moderate forslagene opp mot hverandre.

## Referanser
Mahadevi

**Mahadevi**, Sanskrit: **Mahādevī**, Devanagari: महादेवी) er *den store gudinne* i hinduismen. 

Hinduismen har en lang tradisjon for dyrking  av det guddommelige i kvinnelig form, både som partnere til mannlige guder, og som selvstendige skikkelser. Mahadevi brukes som betegnelse på den store gudinna, et begrep  som samler alle andre, mindre,  gudinner i seg. De  enkelte gudinnene som Durga, Lakshmi, Parvati, Sarasvati osv kan da oppfattes som aspekter av Mahadevi.

Som den ypperste kvinnelige guddom, framstår *Mahadevi* som en parallell til *Mahadeva*, den ypperste mannlige guddom. Gudinnekrafta *Shakti* framstilles i den tantriske tradisjon som universets  urkraft.

## Litteratur
Jacobsen, Knut. A. (2007) *Hyllest til gudinnen*. Oslo, Emilia forlag ISBN 978-82-7419-117-4
Fylkesvei 5346

**Fylkesveg 5346** går mellom Langemyrane og Steinestø ferjekai i Bergen kommune. 

Veien var en del av europavei 39 fram til Nordhordlandsbrua ble åpnet i 1994. 
Frem til 2019 hadde veien betegnelsen fylkesvei 269 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 5458

**Fylkesveg 5458** går mellom Nesbø og Eidetræ i Alver kommune.

Frem til 2019 hadde veien betegnelsen fylkesvei 394 (Hordaland).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Al Ain

**Al Ain** (arabisk: **العين**, som betyr «Øyet» eller «Vannkilden») er den fjerde største byen i De forente arabiske emirater. Den er kjent som *The Garden City of the UAE*. Byen hadde  innbyggere i 2005, med et antatt folketall i hele byområdet inklusive forsteder på 614&nbsp;000 i 2007. Den ligger i emiratet Abu Dhabi, 130 km øst for hovedstaden Abu Dhabi. Al Ain ligger ved Hafeetfjellet (1&nbsp;300 moh.), som igjen inngår i Hajarfjellene, ved grensen til Oman. Byen er sammenvokst med Al Buraimi på Oman-siden av grensen, slik at byen er en «delt» by.

Byen har trolig vært bosatt kontinuerlig i 4&nbsp;000 år. Al Ain er en oaseby med gammel handelsvirksomhet, eldre moskéer og to fort fra 1700-tallet. Det underjordiske irrigasjons-systemet (falaj) har blitt utnyttet i jordbruket i et par tusen år. I Al Ain ble også den første statslederen for De forente arabiske emirater, Zayed bin Sultan Al Nahyan, født, og byen er et viktig symbolsk sted for landets nasjonalfølelse. Befolkningen består av en større andel innfødte *emirati* enn i noen annen av landets storbyer, men også i Al Ain er majoriteten indere, som den er ellers i landet. 

Al Ain har en internasjonal flyplass som er mye brukt i chartertrafikken – *[[Al Ain internasjonale lufthavn]]*. Motorveiene som knytter Al Ain, Abu Dhabi og Dubai sammen, former et triangel midt i landet og hver by ligger 130 kilometer fra de andre to. Motorvei nr 22 går vest til Abu Dhabi, mens motorvei nr 66 går nordover til Dubai. Al Ain Stadium er arenaen til byens suksessrike fotballag *[[Al Ain FC]]*.

Al Ain har en zoologisk hage, og arkeologiske funnsteder ved Al Hili nord i byen. Al Hili har også en større fornøyelsespark.

Byen er sete for landets ledende universitet – United Arab Emirates University med 20&nbsp;000 studenter – mens det dessuten befinner seg to tekniske høyskoler og et privat universitet, Al Ain University of Science and Technology, her. UAE University startet i 2006 opp et universitetssykehus – *Tawam University* – som året etter ble knyttet formelt til Johns Hopkins Hospital i Baltimore, og idag administreres i nært faglig samarbeid med Johns Hopkins Hospital.

## Eksterne lenker
* 
* Yagoub M. Mohamed: The Development of Al Ain, UAE University, Al Ain.
Khatanga

**Khatanga** (russisk: Хатанга) er ei elv i Krasnojarsk kraj i Russland. Den begynner ved samløpet av elvene Kotuj og Kheta, og renner deretter 227 kilometer mot nordøst til den munner ut i Khatangabukta i Laptevhavet. 

Medregnet Kotuj, den lengste tilløpselva, er Khatanga 1636 kilometer lang, med et nedbørfelt på . Det er over  innsjøer i Khatangas nedbørfelt, med et samlet areal på . 

Elva fryser til i månedsskiftet september-oktober og er frosset over til først i juni. Den er seilbar i hele sin lengde, men på grunn av is og flom er det bare midtsommers det i praksis er mulig å ferdes med båt på elva. Khatanga er svært fiskerik.

Elvehavna og landsbyen Khatanga ligger ved elvas høyre (sørlige) bredd, rundt 15 kilometer nedstrøms fra Kotuj/Kheta-samløpet.

## Referanser


## Eksterne lenker
*
PostAuto

**PostAuto Schweiz AG** er et sveitsisk transportselskap som eies av Det sveitsiske postvesen. Den første postbussen kjørte i 1906 på ruten Bern-Detligen.

PostAuto dekker over 10&nbsp;000 km fordelt på 798 linjer med 1&nbsp;995 kjøretøy.

Selskabet har datterselskapene *Postauto, CarPostal France* og *Liechtenstein Bus Anstalt* i henholdsvis Frankrike og Liechtenstein. I Liechtenstein har selskapet ivaretatt den offentlige transporten siden 2001.

## Referanser


## Eksterne lenker
*
Fylkesvei 5442

**Fylkesveg 5442** går mellom Matre i Masfjorden og Ortnevik i Høyanger.

På bestemte ukedager er det båtforbindelse mellom Ortnevik og Vik som kan ta med biler.

## Historikk
I 1930-årene fantes det i Høyanger kommune bare lokale grendeveger på sørsida av Sognefjorden. Etter at kommunene Kyrkjebø og Lavik hadde blitt slått sammen til Høyanger kommune 1963 fikk innbyggerne i den tidligere Lavik kommune en mye lengre veg til kommunesenteret enn tidligere. Det ble derfor besluttet å bygge veg fra Ikjefjord til Svartemyr, med ferje videre til Nordeide, sammen med en gjennomgående vei for grendene i Høyanger sør for Sognefjorden.

Etter en del diskusjoner om hvor veien skulle gå ble den utbygd i etapper. 1970 ble 3,9&nbsp;km gammel vei mellom Bjordal og Leirnes oppgradert, traséen Hest–Bjordal er idag del av Fv92. 1972 ble 3,5&nbsp;km mellom Leirnes og Svartemyr tatt i bruk sammen med ferjeforbindelsen. 1972 var veien Vamråk–Mjølsvik tatt i bruk, 1976 Bjordal–Søreide og 1980 Mjølsvik–Ortnevik. Ferjesambandet mellom Ortnevik og Nordeide ble åpnet 1983. Det siste stykket, mellom Søreide og Vamråk ble tatt i bruk 1985.

Fv5442 ble fastlagt 2019, og består av den tidligere fylkesvei 381 (Hordaland), og en delstrekning av den tidligere fylkesvei 92 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Leffe

**Leffe** er et belgisk ølmerke som har tilknyttet til Klosteret Notre-Dame de Leffe.

## Historie
Klosteret Notre-Dame de Leffe ble grunnlagt i 1152. Som så mange andre klostre på den tiden, brygget også dette øl. Klosteret ble ødelagt og forlatt i 1794 på grunn av den franske revolusjon, og dette gikk naturlig nok utover ølproduksjonen. 

Et samarbeid mellom Leffe og et kommersielt bryggeri i 1952 sikret fremtidig vekst og suksess for ølet. I dag har Leffe et eget museum i byen Dinant.

## Referanser


## Litteratur

* 

## Eksterne lenker
*
Fylkesvei 5200

**Fylkesveg 5200** går mellom Fjøsangerlokket og Paradis i Bergen.

Frem til 2019 hadde veien betegnelsen fylkesvei 189 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Heinrich Barth

**Heinrich Barth** (født 16. februar 1821 i Hamburg, 25. november 1865 i Berlin) var en tysk forsker, historiker, filolog og forfatter med særlig fokus på Afrika. Han var historiker og studerte arkeologi. Han er mest kjent for at han fra 1850 til 1855 reiste rundt i Sahara og Afrika og lærte seg flere av språkene som ble snakket der. Da han kom tilbake fra denne 5 år lange reisen skrev han en bok på cirka 3&nbsp;500 sider der han beskrev reisen og oppdagelsene sine i detalj.

## Referanser


## Litteratur
* Chisholm, Hugh, red. (1911): «Barth, Heinrich» i: *Encyclopædia Britannica* (11. utg.). Cambridge University Press
* Adu Boahen, Albert (1964): *Britain, the Sahara and the Western Sudan, 1788-1861*, Oxford: Claredon Press, .
* Barth, Heinrich; Kirk-Greene, A.H.M. red. (1962): *Barth's Travels in Nigeria : extracts from the journal of Heinrich Barth's travels in Nigeria, 1850-1855*, London: Oxford University Press, OCLC 6083393.

## Eksterne lenker
* 
* Heinrich-Barth-Institut für Archäologie & Umweltgeschichte Afrikas e.&nbsp;V.
* Nettsted for «Heinrich-Barth-Gesellschaft» i Köln
Det sveitsiske postvesen

**Det sveitsiske postvesen** (fransk:La Poste Suisse, italiensk:La Posta Svizzera, tysk:Die Schweizerische Post, retoromansk:La Posta Svizra) er den nasjonale posttjenesten i Sveits og ble grunnlagt i 1849. Selskapet er statseid og er landets nest største arbeidsgiver.

## Referanser


## Eksterne lenker
*